BOAPANNA
చరిత్ర సృష్టించిన బోపన్న
ఫ్రెంచ్‌ ఓపెన్‌ మిక్స్‌్‌డ్‌ డబుల్స్‌ టైటిల్‌ను భారత టెన్నిస్‌ స్టార్‌ బోపన్న జోడీ కైవసం చేసుకుంది. దీంతో బోపన్న తన కెరీర్‌లో నూతన అధ్యాయాన్ని లిఖించాడు. ఫ్రెంచ్‌ ఓపెన్‌లో మిక్స్‌డ్‌ డబుల్స్‌లో టైటిల్‌ను సాధించడం ద్వారా కొత్త చరిత్రను సృష్టించాడు. ఏడో సీడ్‌ రోహన్‌ బోపన్న కెనడాకు చెందిన గాబ్రియేల్‌ దాబ్రోవ్‌స్కీతో కలిసి ఫ్రెంచ్‌ ఓపెన్‌ మిక్స్‌డ్‌ డబుల్స్‌ టైటిల్‌ విజేతగా నిలిచారు. గురువారం జరిగిన ఫైనల్లో అన్‌సీడెడ్‌ జోడీ కొలంబియాకి చెందిన రాబర్ట్‌ ఫరా, జర్మనీకి చెందిన గ్రోన్‌ ఫెల్డ్‌పై 2-6, 6-2, 12-10తేడాతో బోపన్న జోడీ విజయం సాధించింది. రోహన్న బోపన్నకు ఇదే తొలి గ్రాండ్‌ స్లామ్‌ టైటిల్‌ కావడం విశేషం. లియాండ్‌ పేస్‌, మహేష్‌ భూపతి, సానియా మీర్జాల తర్వాత గ్రాండ్‌ స్లామ్‌ టైటిల్‌ను గెలిచిన నాలుగో భారత టెన్నిస్‌ ఆటగాడిగా బోపన్న రికార్డులకెక్కాడు. దాదాపు ఏడేళ్ల తర్వాత బోపన్న ఫ్రెంచ్‌ ఓపెన్‌ గ్రాండ్‌ స్లామ్‌ ఫైనల్‌కు చేరాడు. 2010లోనూ యూఎస్‌ ఓపెన్‌ పురుషుల డబుల్స్‌ ఫైనల్‌కు చేరినప్పటికీ టైటిల్‌ సాధించడంలో విఫలమయ్యాడు.
యూఎస్‌ ఓపెన్‌లో పాక్‌ ఆటగాడు అసమ్‌ ఉల్‌ హక్‌ ఖురేషీతో జట్టుకట్టిన బోపన్న ఫైనల్‌కు చేరాడు గానీ టైటిల్‌ను గెలువ లేకపోయాడు. హోరా హోరీగా జరిగిన పోరు ఫ్రెంచ్‌ ఓపెన్‌ మిక్స్‌డ్‌ డబుల్స్‌ సెమీఫైనల్స్‌లో బోపన్న జంట మూడో ర్యాంకు క్రీడాకారులు ప్రాన్‌కు చెందిన రోజర్‌ వాస్లిన్‌, చెక్‌ రిపబ్లిక్‌కు హ్లావకోవాల జంటపై 7-5, 6-3తో వరుస సెట్లలో సునాయాస విజయం సాధించి ఫైనల్లోకి అడుగు పెట్టింది. గురువారం జరిగిన ఫైనల్లో విజయ కేతం ఎగురవేశారు. హోరా హోరీగా జరిగిన పోరులో అత్యంత ఆత్మ విశ్వాసం కనబరిచిన బోపన్న-దబౌస్కీ జోడీ కడవరకూ పోరాటి టైటిల్‌ను సాధించారు.
తొలిసెట్‌ను 2-6తో కోల్పోయినప్పటికీ, ఆ తర్వాత రెండు సెట్లలో ఈజోడీ చెలరేగి ఆడింది. రెండో సెట్‌ను సునాయాసంగా 6-2తో గెలుచుకున్నారు. ప్రధానంగా చివరి సెట్‌ మాత్రం నువ్వా-నేనా అన్న రీతిలో ఉత్కంఠభరితంగా సాగింది. అయితే ఒత్తిడిని అధిగమించిన బోపన్న జోడీ మూడో సెట్‌లో బోపన్న-డబ్రోస్కీ జోడీ రెండు సార్లు మ్యాచ్‌ పాయింట్లను కాపాడుకుని 12-10తో విజేతగా నిలిచింది. తాజా టైటిల:తొ భారత దిగ్గజ ఆటగాళ్ల జాబితాలో బోపన్న చేరిపోయాడు. బోపన్న విజయంపై భారత టెన్నిస్‌ స్టార్‌ సానియా మీర్జా శుభాకాంక్షాలు తెలిపింది. చాలా కాలంగా ఎదురుచూస్తున్న విజయాన్ని సాధించావని ట్విట్టర్‌లో పేర్కొంది.